  Анжелика Тихонова корреспондент Удмуртиысь анай-атайёс эскерон вылысь огъя кун экзамен сётозы. Ужрад 25-тӥ но 26-тӥ тулыспалэ Ижкарысь школаосын радъяськоз, ивортэ кар администрацилэн пресс-службаез. 25-тӥ тулыспалэ Индустри ёросысь анай-атайёс экзамен гожтозы. Соос понна Ижкарысь 56 номеро гимназия (Удмуртской урам, 230) ӧсъёссэ усьтоз. Со нуналэ ик анай-атайёсын ӵош элькунысьтымы дышетонъя но тодосъя министр, Ижкар администрацилэн кивалтӥсезлэн мерлыко политикая воштӥсез, кар администрациысь дышетонъя управленилэн кивалтӥсез огъя кун экзамен сётозы. 26-тӥ тулыспалэ экзаменъёс ортчозы: Первомай ёросын 57 номеро школаын (Восточной урам, 12), Ленин ёросын 60 номеро школаын (Тверской урам, 58), Октябрь ёросын 62 номеро школаын (Киров нимо урам, 56) но Устинов ёросын 16 номеро школаын (Татьяна Барамзина нимо урам, 36). Тодэ вайытом, анай-атайёслы ЕГЭ сётон понна нимысьтыз акция нырысьсэ ортчиз 2017-тӥ арын тулыспалэ Россиысь 50 улосъёсын.  Тегъёс: Дышетон Ижкар Удмуртия ЕГЭ  